

**Viaţa cotidiană în Evul Mediu**

**Evul Mediu** este epoca istorică ce urmează după **Antichitate**. Viaţa de zi cu zi a început să se desfăşoare diferit în această epocă, **sclavagismul** dispărând treptat.

Cei mai mulţi erau **ţăranii cu familiile lor**. Familia era alcătuită din părinţi, copii şi rudele lor : bunici, unchi, nepoţi, copii orfani rămaşi la rude, femei văduve.

Familiile locuiau într-o casă care era situată pe **moşia unui nobil** ( persoană bogată care avea pământ mult ) Nobilul avea nevoie de multi oameni pentru a-i lucra pământul. El asigura ţăranilor protecţie cu mica sa **armată de cavaleri**.


Daca erau ameninţaţi de un pericol nobilul şi ţăranii de pe domeniul lui se retrăgeau în **castelul** său.

**Copiii** erau folosiţi la munca în gospodărie. **Nu existau şcoli, iar ţăranii nu ştiau să citească.**

**Casa ţărănească**

* Avea de obicei o singură cameră
* Iarna aici stăteau şi animalele pentru a o încălzi
* Oamenii dormeau pe paie acoperite cu pături
* Într-o parte a casei se găsea o vatră pentru foc unde se făcea mâncare
* Era construită din materiale aflate la îndemână : lemn, chirpici, piatră în funcţie de zona în care era aşezată Ex. Piatră , lemn la munte ; Chirpici la câmpie

**Satele** erau mici.Cele mai multe aveau cateva zeci de case. **Nu existau magazine**. Cele necesare erau procurate **direct de la meşterii** care le făceau ( vase de lut, roţi de căruţă, unelte , etc.) **Iarna se făceau ţesături în casă**.

**Hrana** – se obţinea în gospodărie. Ţăranii mâncau : pâine de grâu, orz şi secară, ouă, legume ( năut, ceapă, mazăre ), fructe, lapte, brânză, peşte, animle vânate , miere etc. **Carnea se manca mai rar**. Sigurul codiment al ţăranilor era **sarea**.**Piperul** era găsit doar la masa oamenilor bogaţi.

**Hainele** – erau simple , făcute din **lână şi cânepă**. Se folosea şi **pielea animalelor**.

**Încălţămintea** – saboţi din lemn, opinci, cizme de piele făcute simplu.

Speranţa de viaţă era doar de aproximativ **30 de ani** Cine trecea de 45 de ani era considera bătrân. Multe femei mureau la naştere, neexistand pe atunci spitale. Mulţi copii mureau înainte de a înplini un an.

**Igiena** – era foarte slabă. Bolile, epidemiile faceau ravagii în populaţie.

**Agricultura** – era **principala ocupaţie a oamenilor în Evul Mediu**. Pământul era bunul cel mai de preţ. Cine avea pământ era un om liber ( nu depindea de un nobil )

Ţăranii care aveau pământul lor erau obligaţi la **impozite ( biruri** ) faţă de **rege şi Biserică**.

**Ţăranii dependenţi** aveau obligaţii faţă de senior ( nobil ) şi Biserică. Ei se puteau căsători doar **cu acordul nobilului** şi **doar cu cineva de pe moşia acestuia**.

Pământul se lucra cu mijloace rudimentare ( simple ) : **plug tras de boi sau cai, seceri, sape, coase etc.** Treptat au apărut progrese tehnice.

În secolul XII au apărut **morile de vânt** . Morile erau foarte importante. Până să apară morile boabele de grâu erau zdrobite cu ajutorul unei **pietre mari** ( piuă ) Morile de apă au existat încă din Antichitate.

Suprafeţele agricole cresc prin **defrişare** ( tăierea pădurilor ), **desecare** , **îndiguire** şi **desţelenire** ( ararea unui teren cu buruieni , nearat până atunci )

Apare **rotaţia culturilor** pentru a se obţine producţii mai mari ( **asolamentul trienal** – însemna culturi diferite pe aceeaşi suprafaţă de pământ ) Vezi pag. 117 Manual Sursa 5

Începând cu secolul XI-lea dH au început să se populeze zonele pustii, procesul fiind numit **colonizare**. Acest proces era organizat de nobili.

**Comerţul** era slab dezvoltat. Societatea medievală a devenit inferioară celei din Antichitate ( deşi au existat unele progrese tehnice Ex.meşterii au descoperit aliaje de metale mai bune decât romanii- renumitele săbii de Toledo )

**Biserica** – era locul unde se desfăşura viaţa socială. **Oamenii erau foarte religioşi**. Oamenii aveau ocazia să se întâlnească la **slujbe, nunţi, botezuri, înmormântări**.

Alte ocazii de întâlnire erau **târgurile sau iarmaroacele** ( locul unde oamenii din mai multe sate făceau schimburi )